smcproject/ml-wiki-sentences huggingface dataset:
(പാറ്റേണ്ണിൽ വേണമെങ്കിൽ ചെറിയ വ്യത്യാസങ്ങൾ വരാം. വെള്ളയ്ക്ക് 1.f3 നീക്കുന്നതിനു പകരം 1.f4 ഉം g-കാലാൾ ആദ്യവും കറുപ്പിന് 1...e5 ന് പകരം 1...e6  നീക്കാവുന്നതാണ്.)
ഫൂൽമണി ദാസി കേസ്
ബ്രിട്ടീഷ് ഇന്ത്യയിലെ ബംഗാളിൽ നടന്ന ഒരു ശൈശവവിവാഹത്തെ തുടർന്ന് നടന്ന നിർബന്ധിത ലൈംഗികബന്ധത്താൽ ഫൂൽമണി ദാസി എന്ന പതിനൊന്നുകാരി അരക്കെട്ട് തകർന്ന് മരണപ്പെട്ടതുമായി ബന്ധപ്പെട്ട കേസാണ് ഫൂൽമണി ദാസി കേസ് .
നിലവിലുണ്ടായിരുന്ന നിയമപ്രകാരം വിവാഹിതരുടെ ബലാത്സംഗം കുറ്റകരമല്ലാതിരുന്നതിനാൽ ഭർത്താവ് ബലാത്സംഗകേസിൽ നിന്ന് രക്ഷപ്പെടുകയായിരുന്നു.
ഈ കേസിനെ തുടർന്ന് വിവാഹിതർക്കും അവിവാഹിതർക്കും ബാധകമാക്കിക്കൊണ്ട് സമ്മതപ്രായം 12 ആയി ഉയർത്തുന്ന ഏജ് ഓഫ് കൺസെന്റ് ആക്റ്റ്, 1891 നിലവിൽ വന്നു.
ശൈശവവിവാഹത്തിനെതിരെയും ശബ്ദങ്ങളുയരാൻ ഈ കേസ് കാരണമായി .
മനപൂർവ്വമല്ലാത്ത നരഹത്യക്ക് ഭർത്താവ് ശിക്ഷിക്കപ്പെടുകയും ചെയ്തു.
നിർബന്ധിതമായ ലൈംഗികബന്ധത്താലാണ് യോനിക്ക് പരിക്കേറ്റ് അമിത രക്തസ്രാവം മൂലം ഫൂൽമണി കൊല്ലപ്പെടുന്നത്.
ഫൂൽമണിയുടെ പതിനൊന്നാം വയസ്സിലാണ് 35 വയസുകാരനായ ഹരിമോഹൻ മൈതി അവരെ പ്രാപിക്കാൻ ശ്രമിച്ചത് .
1890 ജൂലൈ 6 -ന് കൊൽക്കത്ത സെഷൻസ് കോടതിയിൽ കേസ് വിചാരണ ആരംഭിച്ചു .
പെൺകുട്ടിയുടെ അമ്മ ഭർത്താവിനെതിരെ മൊഴി നൽകിയെങ്കിലും 1860-ലെ ഇന്ത്യൻ ശിക്ഷാനിയമപ്രകാരം വിവാഹിതരുടെ ലൈംഗികബന്ധം നിർബന്ധിതമാണെങ്കിൽ കൂടി ബലാത്സംഗത്തിന്റെ പരിധിയിൽ വരുമായിരുന്നില്ല എന്നതിനാൽ ബലാത്സംഗകുറ്റം ഒഴിവാക്കപ്പെട്ടു.
മനപൂർവ്വമല്ലാത്ത നരഹത്യയുടെ പേരിൽ ഒരുവർഷത്തെ ജയിൽ വാസമാണ് ഹരിമോഹന് കിട്ടിയ ശിക്ഷ .
ചക്രവർത്തിനി / ഹരിമോഹൻ മൈതി എന്നപേരിലാണ് കേസ് അറിയപ്പെട്ടത് .
ഏജ് ഓഫ് കൺസെന്റ് ആക്ട്, 1891 അഥവാ ആക്ട് X ഓഫ് 1891 .
നിലവിൽ വരാൻ ഈ സംഭവവും ഒരു കാരണമായി മാറി.
ഈ നിയമപ്രകാരം വിവാഹിതരോ അവിവാഹിതരോ ആയ പെൺകുട്ടികളുടെ ലൈംഗികബന്ധത്തിനായുള്ള സമ്മതപ്രായം ചുരുങ്ങിയത് 10 വയസ് എന്നുണ്ടായിരുന്നത് 12 വയസായി ഉയർത്തി.
മറിച്ചുള്ളവ ബലാത്സംഗത്തിന്റെ പരിധിയിൽ വരുമെന്നും ക്രിമിനൽ നിയമനടപടികൾക്ക് വിധേയമാകുമെന്നും നിയമം അനുശാസിച്ചു.
നിലവിലുണ്ടായിരുന്ന 1882-ലെ സമാനനിയമമനുസരിച്ച് 10 വയസായിരുന്നു സമ്മതപ്രായം.
ഈ നിയമത്തിന്റെ ഭേദഗതിയായി വന്ന പുതിയ ബിൽ  നിയമമായി മാറുകയായിരുന്നു.
നിയമം നിലവിൽ വന്നെങ്കിലും കണിശമായി നടപ്പാക്കപ്പെട്ടില്ല ഇത്.
ഫാത്വിമ അൽ ബതൈഹിയ
എട്ടാം നൂറ്റാണ്ടിലെ ഒരു ഹദീസ് പണ്ഡിതയായിരുന്നു ഫാത്വിമ അൽ ബതയാഹിയ എന്ന ഫാത്വിമ ബിൻത് ഇബ്റാഹിം ഇബ്ൻ മഹ്മൂദ് അൽ ബതൈഹിയ്യ .
ദമാസ്കസിലായിരുന്ന സമയത്ത് സഹീഹ് ബുഖാരി പഠിപ്പിച്ചിരുന്ന ഫാത്വിമ അക്കാലത്തെ പ്രമുഖ പണ്ഡിതയായി അറിയപ്പെട്ടു.
ഹജ്ജ് കാലങ്ങളിൽ അവരുടെ പഠനക്ലാസ്സുകളിലേക്ക് പ്രമുഖ പണ്ഡിതർ പോലും എത്തിച്ചേർന്നിരുന്നു .
വാർദ്ധക്യത്തിൽ മദീനയിലേക്ക് മാറിയ ഫാത്വിമ അൽ ബതൈഹിയ, മസ്ജിദുന്നബവിയിൽ തന്റെ വിദ്യാർത്ഥികളെ പഠിപ്പിച്ചുവന്നു .
ഫാത്വിമ അൽ ഫിഹ്‌രി
മൊറോക്കോയിലെ ഖരാവിയ്യിൻ സർവകലാശാലയായി മാറിയ വിദ്യാലയവും അനുബന്ധമായ പള്ളിയും സ്ഥാപിച്ചതായി വിശ്വസിക്കപ്പെടുന്ന വനിതയാണ് ഫാത്വിമ അൽ ഫിഹ്‌രി എന്നറിയപ്പെടുന്ന ഫാത്വിമ ബിൻത് മുഹമ്മദ് അൽ-ഫിഹ്‌രിയ്യ ( അറബി : فاطمة بنت محمد الفهرية القرشية ‬ മരണം: 880) .
വിവരണം അൽ ഖറാവിയ്യിൻ പള്ളിയും സർവകലാശാലയും
പതിനാലാം നൂറ്റാണ്ടിലാണ് ഫാത്വിമ അൽ ഫിഹ്‌രിയെക്കുറിച്ച പരാമർശം ഖറാവിയ്യീൻ മസ്ജിദ് സ്ഥാപനവുമായി ബന്ധിപ്പിച്ചുകൊണ്ട് ആദ്യമായി കാണപ്പെടുന്നത് .
ഒൻപതാം നൂറ്റാണ്ടിൽ ജീവിച്ചുവെന്ന് കരുതപ്പെടുന്ന ഇവരെ പറ്റി ഇത്ര വൈകി മാത്രം പരാമർശിക്കപ്പെടുന്നത് കൊണ്ടുതന്നെ ഇത് സ്ഥിരീകരിക്കാൻ പ്രയാസമാണ്.
ഒരു ഐതിഹ്യമായി കരുതുന്ന ചരിത്രകാരന്മാരും ഉണ്ട്.
ഫാത്വിമ അൽ സമർഖന്ദി
പന്ത്രണ്ടാം നൂറ്റാണ്ടിൽ ജീവിച്ചിരുന്ന ഒരു ഇസ്‌ലാമിക പണ്ഡിതയും കർമ്മശാസ്ത്ര വിദഗ്ദയുമായിരുന്നു ഫാത്വിമ അൽ സമർഖന്ദി എന്ന പേരിൽ വിശ്രുതയായി മാറിയ ഫാത്വിമ ബിൻത് മുഹമ്മദ് ബിൻ അഹ്‌മദ് അൽ സമർഖന്ദി .
പ്രശസ്ത ഹനഫി പണ്ഡിതനായിരുന്ന മുഹമ്മദ് ബിൻ അഹ്‌മദ് സമർഖന്ദിയുടെ പുത്രിയാണ് ഫാത്വിമ.
ഫാത്വിമയുടെ വിദ്യാഭ്യാസം നൽകിയതും അദ്ദേഹം തന്നെയായിരുന്നു .
ഇന്നത്തെ ഉസ്ബെക്കിസ്താനിലെ സമർഖന്ദിലാണ് ഫാത്വിമയുടെ ജനനം.
ഈ പ്രദേശത്തിന്റെ പേര് ചേർത്താണ് ഫാത്വിമ അറിയപ്പെട്ടത്.
പിതാവിന്റെ ശിഷ്യനായിരുന്ന അലാവുദ്ദീൻ അൽ കസാനിയെ വിവാഹം ചെയ്ത ഫാത്വിമ, അദ്ദേഹത്തിന്റെ കൃതിയാണ് മഹ്‌ർ ആയി സ്വീകരിച്ചത് .
അദ്ദേഹത്തിന്റെ ഫത്‌വകളിലും നിരീക്ഷണങ്ങളിലും ഫാത്വിമ വലിയ സ്വാധീനം ചെലുത്തിയതായി കാണപ്പെടുന്നു .
അദ്ദേഹത്തിന്റെ പല നിരീക്ഷണങ്ങളേയും പ്രമാണബദ്ധമായി തിരുത്തിക്കാൻ അവർക്ക് സാധിച്ചു .
അലപ്പോയിലെ ഗവർണ്ണറായിരുന്ന നൂറുദ്ദീൻ സിൻകിയുടെ ഉപദേഷ്ടാവായിരുന്നു ഫാത്വിമ അൽ സമർഖന്ദി .
ഫാത്വിമ ബിൻത് മുൻദിർ
മദീനയിൽ നിന്നുള്ള ഒരു ഹദീഥ് പണ്ഡിതയായിരുന്നു ഫാത്വിമ ബിൻത് അൽ മുൻദിർ ഇബ്ൻ അൽ സുബൈർ അഥവാ ഫാത്വിമ ബിൻത് മുൻദിർ ( അറബി : فاطمة بنت المنذر بن الزبير ‬ ) (668–763).
താബിഅ് ആയിരുന്നു ഇവർ .
ഫാത്മ അലിയേ ടോപസ് ഇംഗ്ലീഷ് വിലാസം https://ml.wikipedia.org/wiki/Fatma_Aliye_Topuz
ഫാത്മ അലിയേ ടോപസ് (ജീവിതകാലം: 9 ഒക്ടോബർ 1862 - ജൂലൈ 13, 1936) ഒരു തുർക്കി സ്വദേശിയായ നോവലിസ്റ്റ്, കോളമിസ്റ്റ്, ഉപന്യാസവിദഗ്ദ്ധ, വനിതാവകാശ പ്രവർത്തക, മനുഷ്യസ്‌നേഹി എന്നീ നിലകളിൽ പ്രശസ്തയായ വനിതയായിരുന്നു.
1877-ൽ തുർക്കിയിലെ വനിതാ എഴുത്തുകാരി സഫർ ഹനാം നേരത്തെ പ്രസിദ്ധീകരിച്ചതായി ഒരു നോവൽ ഉണ്ടായിരുന്നിട്ടുകൂടി അത് അവരുടെ ഒരേയൊരു നോവലായി തുടർന്നതിനാൽ, അഞ്ച് നോവലുകൾ രചിച്ച ഫാത്ത്മ അലിയേ ഹനാം തുർക്കി, സാഹിത്യത്തിലെയും ഇസ്ലാമിക ലോകത്തിലെയും ആദ്യത്തെ വനിതാ നോവലിസ്റ്റായി സാഹിത്യ വൃത്തങ്ങളാൽ അംഗീകരിക്കപ്പെട്ടു.
1862 ഒക്ടോബർ 9 ന് ഇസ്താംബൂളിലാണ് ഫാത്മ അലിയ ജനിച്ചത്.
പ്രമുഖ ഓട്ടോമൻ സിവിൽ സർവീസ് ഉദ്യോഗസ്ഥനും പ്രശസ്ത ചരിത്രകാരനും ബ്യൂറോക്രാറ്റുമായ അഹമ്മദ് സെവ്ഡെറ്റ് പാഷയുടെയും (1822–1895) പത്നി അദ്വിയേ റാബിയ ഹാനിമിന്റെയും രണ്ടാമത്തെ കുട്ടിയായിരുന്നു അവർ.
അലി സെഡാറ്റ് എന്ന പേരിൽ ഒരു സഹോദരനും എമിൻ സെമിയേ (1864) എന്ന പേരിൽ ഒരു സഹോദരിയും അവർക്കുണ്ടായിരുന്നു.
ഒരു വാലിയായി (പ്രവിശ്യാ ഗവർണർ) ഈജിപ്തിലേക്കും പിന്നീട് ഗ്രീസിലേക്കുമുള്ള പിതാവിന്റെ സ്ഥാനമാറ്റം കാരണം, 1866 മുതൽ 1868 വരെയുള്ള മൂന്ന് വർഷക്കാലം അവർ അലപ്പോയിലും 1875 ൽ ആറുമാസക്കാലം ജനിനയിലും ചെലവഴിച്ചു.
പിതാവ് പിന്നീട് ദമാസ്കസിലേയ്ക്കു നിയമിതനായപ്പോൾ 1878-ൽ അവർ കുടുംബത്തോടൊപ്പം അവിടെയും ഒൻപത് മാസക്കാലം താമസിച്ചു,
വനിതാ വിദ്യാഭ്യാസത്തിന് നിയമപരമായ നിയന്ത്രണങ്ങളൊന്നുമുണ്ടായിരുന്നില്ലെങ്കിൽപ്പോലും ഔപചാരിക ക്ലാസുകളിൽ അക്കാലത്ത് പെൺകുട്ടികൾ പ്രവേശിക്കുന്നത് സാധാരണമായിരുന്നില്ല.
അതിനാൽ ഫാത്മ അലി വീട്ടിലിരുന്ന് അനൌപചാരികമായാണ് തന്റെ പഠനം നടത്തിയത്.
അവരുടെ ബൌദ്ധികമായ ജിജ്ഞാസ അറബിയിലും ഫ്രഞ്ചിലും ഉയർന്ന വൈദഗ്ദ്ധ്യം നേടുന്നതിനു കാരണമായി.
1879-ൽ, പതിനേഴാമത്തെ വയസിൽ പിതാവ് അവരെ സുൽത്താൻ അബ്ദുൽ ഹമീദ് രണ്ടാമന്റെ അംഗരക്ഷകനും ഗാസി ഉസ്മാൻ പാഷയുടെ അനന്തരവനും, പ്ലെവ്ന ഉപരോധത്തിന്റെ (1877) നായകനുമായിരുന്ന ക്യാപ്റ്റൻ-മേജർ (ഓട്ടോമൻ ടർക്കിഷ്: Kolağası) മെഹ്മെത് ഫെയ്ക്ക് ബേയ്ക്ക് വിവാഹം ചെയ്തുകൊടുത്തു.
ഹാറ്റിസ് (ജനനം 1880), അയ്സ് (ജനനം 1884), നിമെത് (ജനനം 1900), സുബെയ്ഡ് ഇസ്മെത് (ജനനം 1901) എന്നിങ്ങനെ നാലു പെൺമക്കളാണ് അവർക്കുണ്ടായിരുന്നത്.
ഭർത്താവ് അവളേക്കാൾ ബുദ്ധിപരമായി പക്വത കുറവുള്ള വ്യക്തിയായിരുന്നതിനാൽ വിവാഹത്തിന്റെ ആദ്യ വർഷങ്ങളിൽ വിദേശ ഭാഷകളിൽ നോവലുകൾ വായിക്കാൻ അവർ അനുവദിക്കപ്പെട്ടിരുന്നില്ല.
സാഹിത്യലോകം
വിവാഹിതയായി പത്തുവർഷങ്ങൾക്കുശേഷം ഭർത്താവിന്റെ അനുമതിയോടെ 1889 ൽ ജോർജസ് ഓനെറ്റിന്റെ ഫ്രഞ്ച് ഭാഷാ നോവൽ വോലോണ്ടെ, ‘മെറാം’ എന്ന പേരിൽ തുർക്കി ഭാഷയിലേക്ക് വിവർത്തനം ചെയ്തുകൊണ്ട് സാഹിത്യത്തിൽ അരങ്ങേറ്റം നടത്തി.
"ബിർ ഹനിം" ("എ ലേഡി") എന്ന തൂലികാനാമത്തിലാണ് ഈ പുസ്തകം പ്രസിദ്ധീകരിച്ചത്.
പ്രശസ്ത എഴുത്തുകാരൻ അഹ്മത്ത് മിതാത്ത് അവരിൽ വളരെയധികം ആകർഷിതനാകുകയും ടെർകമാൻ-ഇ ഹക്കികാത്ത് ("സത്യത്തിന്റെ വ്യാഖ്യാതാവ്") എന്ന പത്രത്തിൽ അവരെ തന്റെ ഒരു മകളായി അംഗീകരിക്കുന്നതായി പ്രഖ്യാപിച്ചു.
ഫാത്മ അലി തന്റെ പിതാവിന്റെ ശ്രദ്ധയെയും ആകർഷിക്കുകയും അങ്ങനെ അദ്ദേഹം അവർക്ക് പാഠങ്ങൾ പറഞ്ഞുകൊടുക്കുകയും ആശയങ്ങൾ കൈമാറുകയും ചെയ്തു.
ആദ്യത്തെ വിവർത്തനത്തിനുശേഷം തുടർന്നുള്ള പരിഭാഷകളിൽ അവർ, "മറ്റർസിമെ-ഇ മെറാം" (അക്ഷരാർത്ഥത്തിൽ: "വോലോണ്ടയുടെ വനിതാ പരിഭാഷക) എന്ന തൂലികാ നാമം ഉപയോഗിച്ചു.
1894 ൽ അഹ്മത്ത് മിതാത് എഫെൻഡിയുമായി ചേർന്ന് ഹയാൽ വെ ഹക്കികാത്ത് ("സ്വപ്നവും സത്യവും") എന്ന നോവൽ രചിച്ചു.
നായികയ്‌ക്കായി അവൾ ഭാഗങ്ങൾ എഴുതിയപ്പോൾ പുരുഷ കഥാപാത്രത്തിന്റെ ഭാഗങ്ങൾ അഹ്മത്ത് മിതാത്ത് എഴുതി.
ഈ നോവലിനെത്തുടർന്ന്, രണ്ട് എഴുത്തുകാരും പരസ്പരം വളരെക്കാലം എഴുത്തുകൾ കൈമാറുകയും പിന്നീട് അവ ടെർകമാൻ- ഇ ഹക്കികാത്ത് ദിനപത്രത്തിൽ പ്രസിദ്ധീകരിക്കപ്പെടുകയും ചെയ്തിരുന്നു.
അവലംബം ↑ ↑ {{ cite news }} :  CS1 maint: unrecognized language ( link ) ↑ {{ cite news }} :  CS1 maint: unrecognized language ( link ) ↑ {{ cite news }} :  CS1 maint: unrecognized language ( link ) ↑ {{ cite news }} :  CS1 maint: unrecognized language ( link ) ↑ {{ cite news }} :  CS1 maint: unrecognized language ( link ) ↑ {{ cite news }} :  CS1 maint: unrecognized language ( link ) ↑ ↑ {{ cite news }} :  CS1 maint: unrecognized language ( link ) ↑ {{ cite news }} :  CS1 maint: unrecognized language ( link ) ↑ {{ cite news }} :  CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link )
ഫാത്മ സൊഹ്‌റ ക്സെന്റിനി ഇംഗ്ലീഷ് വിലാസം https://ml.wikipedia.org/wiki/Fatma_Zohra_Ksentini
1995 മുതൽ 2004 വരെ വിഷ മാലിന്യങ്ങളെക്കുറിച്ചുള്ള ഐക്യരാഷ്ട്രസഭയുടെ പ്രത്യേക റിപ്പോർട്ടറായ അൾജീരിയൻ വനിതയാണ് ഫാത്മ സൊഹ്‌റ ഔഹാച്ചി-വെസെലി (നീ ക്സെന്റിനി).
അവളുടെ സ്ഥാനത്തിന് മുമ്പ്,1989 മുതൽ 1994 വരെ ന്യൂനപക്ഷങ്ങളുടെ വിവേചനം തടയുന്നതിനും സംരക്ഷിക്കുന്നതിനുമുള്ള ഉപകമ്മീഷനിൽ പ്രത്യേക റിപ്പോർട്ടറായിരുന്നു.
1989-ൽ മനുഷ്യാവകാശങ്ങളെയും പരിസ്ഥിതിയെയും കുറിച്ചുള്ള പ്രത്യേക റിപ്പോർട്ടറായി നിയമിക്കപ്പെട്ടപ്പോൾ, വിവേചനം തടയുന്നതിനും ന്യൂനപക്ഷങ്ങളുടെ സംരക്ഷണത്തിനുമുള്ള ഉപകമ്മീഷന്റെ ഭാഗമായിരുന്നു ക്സെന്റിനി.
യുണൈറ്റഡ് നേഷൻസ് കമ്മീഷൻ ഓൺ ഹ്യൂമൻ റൈറ്റ്‌സിന് വേണ്ടി, 1990-ൽ പാരിസ്ഥിതിക മനുഷ്യാവകാശങ്ങളെക്കുറിച്ച് അവർ നാല് വർഷത്തെ അന്വേഷണം ആരംഭിച്ചു.
1994-ൽ തന്റെ ഗവേഷണം പൂർത്തിയാക്കിയ ശേഷം, അവർ തന്റെ കണ്ടെത്തലുകൾ സമർപ്പിക്കുകയും മനുഷ്യാവകാശങ്ങളും പരിസ്ഥിതിയും സംബന്ധിച്ച തത്ത്വങ്ങളുടെ കരട് പ്രഖ്യാപനം ഒപ്പിടുകയും ചെയ്തു.
1995-ൽ, ക്സെന്റിനി, വിഷ മാലിന്യങ്ങൾ സംബന്ധിച്ച ഐക്യരാഷ്ട്രസഭയുടെ പ്രത്യേക റിപ്പോർട്ടറായി മാറി.
തന്റെ ഉദ്യോഗകാലാവധിയുടെ തുടക്കത്തിൽ, വിഷ മാലിന്യങ്ങൾ സംസ്കരിക്കുന്നതിന്റെ ആരോഗ്യപ്രശ്നങ്ങളെക്കുറിച്ചുള്ള വിവരങ്ങൾ അവർ ശേഖരിച്ചു.
1997-ൽ തന്റെ റിപ്പോർട്ട് സമർപ്പിച്ചതിന് ശേഷം, ഗ്രൗണ്ട് റിസർച്ച് നടത്തുന്നതിന് ആവശ്യമായ ധനസഹായം നൽകാത്തതിന് ഐക്യരാഷ്ട്രസഭയുടെ മനുഷ്യാവകാശ ഹൈക്കമ്മീഷണറുടെ ഓഫീസിനെ ക്സെന്റിനി വിമർശിച്ചു.
1998-ൽ വീണ്ടും നിയമിതയായ ശേഷം, വികസ്വര രാജ്യങ്ങളിലേക്ക് വിഷ മാലിന്യ നിർമാർജനം ഇല്ലാതാക്കുന്നതിനുള്ള നിർദ്ദേശങ്ങൾ ക്സെന്റിനി വികസിപ്പിക്കാൻ തുടങ്ങി.
പ്രത്യേക റിപ്പോർട്ടർ എന്ന നിലയിലുള്ള അവരുടെ അവസാന കാലാവധി 2001-ൽ ആരംഭിച്ച് 2004-ൽ അവസാനിച്ചു.
സ്പെഷ്യൽ റപ്പോറെറ്റൂർ എന്ന ജോലിക്ക് പുറത്ത്, 1991-ൽ ക്സെന്റിനി അടിമത്തത്തിന്റെ സമകാലിക രൂപങ്ങളെക്കുറിച്ചുള്ള വർക്കിംഗ് ഗ്രൂപ്പിന്റെ അധ്യക്ഷയായിരുന്നു.
ക്സെന്റിനി മിസ്റ്റർ.
ഔഹാച്ചി-വെസെലിയെ വിവാഹം കഴിച്ചു.
ഫാത്തിയ അമൈമിയ ഇംഗ്ലീഷ് വിലാസം https://ml.wikipedia.org/wiki/Fathia_Amaimia
ടുണീഷ്യൻ പാരാലിമ്പിക് അത്ലറ്റാണ് ഫാത്തിയ അമൈമിയ (ജനനം: 5 സെപ്റ്റംബർ 1989) എഫ് 41-ക്ലാസിഫിക്കേഷൻ ത്രോ ഇവന്റുകളിൽ അവർ മത്സരിക്കുന്നു.
സമ്മർ പാരാലിമ്പിക്‌സിൽ ടുണീഷ്യയെ പ്രതിനിധീകരിച്ച അവർ വനിതാ ഡിസ്കസ് ത്രോ എഫ് 41 ഇനത്തിൽ വെങ്കല മെഡൽ നേടി.
2013 ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ വനിതാ ഡിസ്കസ് ത്രോ എഫ് 41 ഇനത്തിൽ വെള്ളി മെഡൽ നേടി.
രണ്ട് വർഷത്തിന് ശേഷം 2015 ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ ഇതേ മത്സരത്തിൽ വെള്ളി മെഡലും നേടി.
അവലംബം ബാഹ്യ ലിങ്കുകൾ ഫാത്തിയ അമൈമിയ at the International Paralympic Committee
ഫാത്വിമ അൽ ഫുദൈലിയ
പതിനെട്ട്-പത്തൊൻപത് നൂറ്റാണ്ടുകളിലായി ജീവിച്ചിരുന്ന ഒരു ഹദീഥ് പണ്ഡിതയും കർമ്മശാസ്ത്ര പണ്ഡിതയുമായിരുന്നു ഫാത്വിമ ബിൻത് ഹമദ് അൽ ഫുദൈലിയ അഥവാ അശ്ശൈഖ അൽ ഫുദൈലിയ .
(മരണം: 1831) സ്ത്രീകളായ ഹദീഥ് പണ്ഡിതരിലെ അവസാന കണ്ണി ഇവരാണെന്ന് കരുതപ്പെടുന്നു .
ഹിജ്റ വർഷം പന്ത്രണ്ടാം നൂറ്റാണ്ടിന്റെ അവസാനത്തിലാണ് ഫാത്വിമയുടെ ജനനം.
ഇസ്‌ലാമിക വിഷയങ്ങളിൽ പ്രാവീണ്യം നേടിയ അവർ, ഹദീഥിൽ പ്രത്യേക താത്പര്യം കാണിച്ചു വന്നു.
വിവിധ മതപണ്ഡിതരിൽ നിന്ന് പഠനം നടത്തിവന്ന ഫാത്വിമ, വൈകാതെ തന്നെ ഹദീഥ് പണ്ഡിത എന്ന നിലയിൽ വിഖ്യാതയായി.
കലിഗ്രഫിയിലും കഴിവ് തെളിയിച്ച അൽ ഫുദൈലിയ, ഗ്രന്ഥരചനകൾക്കായി ആ എഴുത്തുവിദ്യ ഉപയോഗപ്പെടുത്തി .
ഉസൂൽ, ഫിഖ്ഹ്, തഫ്‌സീർ എന്നീ വിഷയങ്ങളിൽ വിദഗ്ദയായിരുന്ന അൽ ഫുദൈലിയ, മക്കയിൽ നടത്തിയിരുന്ന അധ്യാപനങ്ങളിൽ പിൽക്കാലത്ത് വലിയ ഹദീഥ് പണ്ഡിതരായി മാറിയ പലരും പങ്കെടുത്തിരുന്നു .
നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യാനോഗ്രഫി, ഗോവ ഇംഗ്ലീഷ് വിലാസം https://ml.wikipedia.org/wiki/National_Institute_of_Oceanography,_India
സി. എസ്. ഐ. ആറിന്റെ ഘടകമായി സമുദ്രശാസ്ത്ര ഗവേഷണങ്ങൾക്കായുളള നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യാനോഗ്രഫി , 1966-ൽ ഗോവയിൽ പ്രവർത്തനമാരംഭിച്ചു.
ഈ സ്ഥാപനത്തിന് കൊച്ചി, മുംബൈ, വൈസാഗ് ( വിശാഖപട്ടണം) എന്നിവിടങ്ങളിൽ ഉപകേന്ദ്രങ്ങളുണ്ട്.
ഇരുനൂറോളം വൈജ്ഞാനികരും നൂറോളം സാങ്കേതിക പ്രവർത്തകരും ഇവിടെയുണ്ട്.
പരസ്പര പ്രാധാന്യമുളള  ബഹുമുഖമേഖലകളിൽ ഗവേഷണം നടത്തുന്നതിനാവശ്യമായ എല്ലാ സജ്ജീകരണങ്ങളും ലഭ്യമാണ്.
അത്യാധുനിക സാങ്കേതിക ഉപകരണങ്ങൾ ഘടിപ്പിച്ച സി. ആർ വി സാഗർ സുക്തി എന്ന കപ്പൽ സമുദ്രതീരത്തോടു ചേർന്ന് നിരീക്ഷണഗവേഷണങ്ങൾ നടത്തുന്നു.
പുറംകടലിൽ പരീക്ഷണങ്ങൾ നടത്താനായി ഓആർവി  സാഗർ കന്യ എന്ന ഭൂശാസ്ത്ര മന്ത്രാലയത്തിൻറെ അധീനതയിലുളള  കപ്പലാണ് ഉപയോഗപ്പെടുത്തുന്നത്.
കഴിഞ്ഞ പത്തു വർഷങ്ങളിൽ, ഈ ഗവേഷണസ്ഥാപനം നേടിയെടുത്ത ചില മുഖ്യ ബഹുമതികൾ 2011 ശങ്കർ, ഡി., ഭട്നാഗർ പുരസ്കാരം 2011 പവൻ ദേവാങ്കൻ,  യുവശാസ്ത്രജ്ഞൻ ( ഇന്ത്യൻ നാഷണൽ സയൻസ് അക്കാദമി ) 2011 സാരസ്വത്, ആർ.,  യുവശാസ്ത്രജ്ഞൻ ( ഇന്ത്യൻ നാഷണൽ സയൻസ് അക്കാദമി ) 2011 അനിൽ വൽസങ്കർ, എൻ. ആർ. ഡി. സി. അവാർഡ് 2010 സമീർ ദമാറെ,  യുവശാസ്ത്രജ്ഞൻ ( സി. എസ്. ഐ. ആർ ) 2008 ഖണ്ഡേപർക്കർ, എൽ., യുവശാസ്ത്രജ്ഞൻ ( സി. എസ്. ഐ. ആർ ) 2006 കെസ്സാർക്കർ, പി. എം., യുവശാസ്ത്രജ്ഞൻ ( ഇന്ത്യൻ നാഷണൽ സയൻസ് അക്കാദമി ) 2005 ഗൗൻസ്, എം.,  യുവശാസ്ത്രജ്ഞൻ ( സി. എസ്. ഐ. ആർ ) 2004 ചക്രബൊർത്തി, ബി., ടെക്നോളജി അവാർഡ് 2002 ശങ്കർ, ഡി.,  യുവശാസ്ത്രജ്ഞൻ ( സി. എസ്. ഐ. ആർ ) 2001 കൃഷ്ണ, കെ. എസ്., ഭട്നാഗർ പുരസ്കാരം വിദ്യാർത്ഥികൾക്കായി
വിദ്യാർത്ഥികൾക്ക് പി.എച്ച്.ഡി ബിരുദമെടുക്കാനും ഹ്രസ്വകാല എം.എസ്സി, എം.ടെക് പ്രോജക്റ്റ് ചെയ്യാനുമുളള സാധ്യതകളിവിടെയുണ്ട്.
പി. എച്ച്.ഡി ഇൻറേൺഷിപ്പ് എം.എസ്സി, എം.ടെക് പ്രോജക്റ്റ് പരിശീലന ക്യാമ്പുകൾ അവലംബം ↑ http://www.nio.org/ ↑ ↑ ↑ ↑ പുറം കണ്ണികൾ
http://ijs.nio.org/index.php/msagar Archived 2012-06-03 at the Wayback Machine .
നാഷണൽ ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ്‌ ആൻഡ്‌ ഇൻഫോർമേഷൻ ടെക്നോളജി, കോഴിക്കോട്
കേന്ദ്ര വാർത്താവിനിമയ വിവരസങ്കേതിക മന്ത്രാലയത്തിന്റെ കീഴിലുള്ള NIELIT-യുടെ ഒരു കേന്ദ്രമാണ് കോഴിക്കോട് ചാത്തമംഗലത്തുള്ള നാഷണൽ ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ് ആൻഡ് ഇൻഫോർമേഷൻ ടെക്നോളജി .
ഈ സ്ഥാപനത്തിന്റെ പഴയ പേര് DOEACC സെന്റർ എന്നാണ്.
കാലിക്കറ്റിലെ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ കാമ്പസിനടുത്തു പ്രവർത്തിക്കുന്ന ഈ സ്ഥാപനം സാങ്കേതിക വിദ്യാഭ്യാസത്തിനു പുറമേ നിരവധി ഗവേഷണങ്ങളും വിവരസങ്കേതിക വിദ്യ അടിസ്ഥാനമാക്കിയിട്ടുള്ള സേവനങ്ങളും നൽകുന്നുണ്ട്.
ഇവിടെ വിവര സാങ്കേതിക വിദ്യയിലെയും ഇലക്ട്രോണിക്സിലെയും ഏകദേശം എല്ലാ വിഭാഗങ്ങളിലെയും കൂടി അറുപതോളം കോഴ്സുകൾ നടത്തുന്നുണ്ട്.
എംബെഡഡ് സിസ്റ്റെംസ് , വി. എൽ. എസ്. ഐ. , പവർ ഇലക്ട്രോണിക്സ്, പ്രോസസ് കണ്ട്രോൾ ആൻഡ് ഇന്സ്റ്റ്രുമെന്റേഷൻ, CAD/CAM, ബയോഇൻഫോർമാറ്റിക്സ്, വിവരസാങ്കേതികവിദ്യ തുടങ്ങിയ വിഷയങ്ങളിൽ ഹ്രസ്വ/ദീർഘ കാല കോഴ്സുകൾ ഇവിടെ ലഭ്യമാണ്.
ദീർഘകാല കോഴ്സുകൾ
കോഴിക്കോട് സർവകലാശാലയുടെ കീഴിൽ ഈ സ്ഥാപനത്തിൽ രണ്ട് ദീർഘകാല കോഴ്സുകൾ പഠിപ്പിക്കുന്നുണ്ട്.
എം ടെക് എംബെഡഡ്‌ സിസ്റെംസ്, ഇലക്ട്രോണിക്സ് ഡിസൈൻ എന്നീ വിഷയങ്ങളിൽ ആകെ സീറ്റുകൾ: ഓരോന്നിനും 18 വീതം എം. സി. എ. ആകെ സീറ്റുകൾ: 60 (30 + 30) ഹ്രസ്വകാല കോഴ്സുകൾ അഡ്വാൻസ്ഡ് കോഴ്സ് ഇൻ J2EE അഡ്വാൻസ്ഡ് കോഴ്സ് ഇൻ .
Net അഡ്വാൻസ്ഡ് ഡിപ്ലോമ ഇൻ ഇൻഫോർമേഷൻ സെക്യുരിറ്റി അഡ്മിനിസ്ട്രേഷൻ അഡ്വാൻസ്ഡ് ഡിപ്ലോമ ഇൻ സിസ്റ്റം അഡ്മിനിസ്ട്രേഷൻ ബിരുദാനന്തര ഡിപ്ലോമ കോഴ്സുകൾ പോസ്റ്റ് ഗ്രാജ്വേറ്റ് ഡിപ്ലോമ ഇൻ സോഫ്റ്റ്‌വേർ ടെക്നോളജി പോസ്റ്റ് ഗ്രാജ്വേറ്റ് ഡിപ്ലോമ ഇൻ ഇൻഫോർമേഷൻ സിസ്റ്റം സെക്യുരിറ്റി പോസ്റ്റ് ഗ്രാജ്വേറ്റ് ഡിപ്ലോമ ഇൻ എംബഡഡ് സിസ്റ്റം ഡിസൈൻ പോസ്റ്റ് ഗ്രാജ്വേറ്റ് ഡിപ്ലോമ ഇൻ ഇൻഡസ്റ്റ്രിയൽ ഓട്ടോമേഷൻ സിസ്റ്റം ഡിസൈൻ പോസ്റ്റ് ഗ്രാജ്വേറ്റ് ഡിപ്ലോമ ഇൻ CAD/CAM പോസ്റ്റ് ഗ്രാജ്വേറ്റ് ഡിപ്ലോമ ഇൻ വി. എൽ. എസ്. ഐ. എംബഡഡ് ഹാർഡ്വെയർ ഡിസൈൻ എങ്ങനെ എത്തിച്ചേരാം
നാഷണൽ ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ് ആൻഡ് ഇൻഫോർമേഷൻ ടെക്നോളജി, കോഴിക്കോടുനിന്നും 20കി.
മി. കോഴിക്കോട്-മുക്കം റോഡിലാണ് സ്ഥിതി ചെയ്യുന്നത്.
ഡി.ടി. അല്ലെങ്കിൽ "പന്ത്രണ്ട്" എന്നാണ് ബസ്‌സ്റ്റോപ്പിന്റെ പേര്.
പുറത്തേയ്ക്കുള്ള കണ്ണികൾ ഔദ്യോഗിക വെബ്സൈറ്റ് Archived 2013-01-10 at the Wayback Machine .
നാഷണൽ ഇൻസ്റ്റിറ്റ്യൂട്ട് ഓഫ് എപ്പിഡെമിയോളജി
തമിഴ്‌നാട്ടിലെ ചെന്നൈയിൽ സ്ഥിതിചെയ്യുന്ന ഒരു മെഡിക്കൽ ഗവേഷണ സ്ഥാപനമാണ് നാഷണൽ ഇൻസ്റ്റിറ്റ്യൂട്ട് ഓഫ് എപ്പിഡെമിയോളജി (എൻഐഇ) .
എൻ‌ഐ‌ഇ ഇന്റർ‌വെൻഷണൽ സ്റ്റഡീസ്, ഡിസീസ് മോഡലിംഗ്, ഹെൽത്ത് സിസ്റ്റങ്ങൾ എന്നിവയുൾപ്പെടെ ഗവേഷണം നടത്തുന്നു, എപ്പിഡെമോളജിക്കൽ അന്വേഷണങ്ങളും പരമ്പരാഗത പരിഹാരങ്ങളുടെ ക്ലിനിക്കൽ പരീക്ഷണങ്ങളും നടത്തുന്നു.
ശ്രീ ചിത്ര തിരുനാൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് ടെക്‌നോളജിയുടെ എംപിഎച്ച് (എപ്പിഡെമിയോളജി ആൻഡ് ഹെൽത്ത് സിസ്റ്റംസ്) പ്രോഗ്രാം എൻഐഇ നടത്തുന്നു.
എപ്പിഡെമിയോളജി, ബയോ സ്റ്റാറ്റിസ്റ്റിക്സ് മേഖലകളിൽ പിഎച്ച്ഡിയിലേക്ക് നയിക്കുന്ന ഗവേഷണത്തിനായി മദ്രാസ് സർവകലാശാലയും ഇൻസ്റ്റിറ്റ്യൂട്ടിനെ അംഗീകരിച്ചിട്ടുണ്ട്.
പുറത്തേക്കുള്ള കണ്ണികൾ== Official website
നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജി
രോഗപ്രതിരോധശാസ്ത്രത്തിൽ ഗവേഷണം നടത്താനായി ബയോടെക്നോളജി വകുപ്പിനുകീഴിൽ (DBT) ന്യൂഡൽഹിയിൽ ഉണ്ടാക്കിയിട്ടുള്ള ഒരു സ്വയംഭരണ ഗവേഷണസ്ഥാപനമാണ് നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജി (NII).
എൻ‌ഐ‌ഐ 1981 ജൂൺ 24 ന്‌ പ്രൊഫ. എം‌ജി‌കെ മേനോൻ അതിന്റെ ഭരണസമിതിയുടെ ചെയർമാനായി സ്ഥാപിതമായതാണ്.
1982 ൽ എൻ‌ഐ‌ഐയുമായി ലയിപ്പിച്ച ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ (എയിംസ്) ഐ‌സി‌എം‌ആർ - ഡബ്ല്യുഎച്ച്ഒ റിസർച്ച് ട്രെയിനിംഗ് സെന്റർ ഓഫ് ഇമ്മ്യൂണോളജിയിലാണ് ഇതിന്റെ ഉത്ഭവം.
എന്നിരുന്നാലും, എൻ‌ഐ‌ഐ അതിന്റെ ഓണററി ഡയറക്ടർ പ്രൊഫ. ജി‌പി തൽവാറിന്റെ എയിംസ് ലബോറട്ടറിയിൽ നിന്ന് 1983 ൽ ജവഹർലാൽ നെഹ്‌റു യൂണിവേഴ്സിറ്റി (ജെഎൻയു) കാമ്പസിൽ നിന്ന് മാറ്റിയെടുത്ത പുതിയ കെട്ടിടം പണിയുന്നതുവരെ തുടർന്നു.
ജി പി തൽവാർ ആണ് ഈ സ്ഥാപനത്തിന്റെ സ്ഥാപക ഡയറക്ടർ.
ലെപ്രോസിൻ ഇന്ത്യയ്ക്കുള്ള ഇത്തരത്തിലുള്ള ആദ്യ വാക്സിൻ എൻ‌ഐ‌ഐ വികസിപ്പിച്ചെടുത്തു, ഇതിന് മൈകോബാക്ടീരിയം ഇൻഡിക്കസ് പ്രാണി എന്ന് പേരിട്ടു.
അവലംബം പുറാത്തേക്കുള്ള കണ്ണികൾ Official website Archived 2021-05-16 at the Wayback Machine .
നാഷണൽ ഇൻസ്റ്റിറ്റ്യൂട്ട് ഓഫ് കോളറ ആന്റ് എന്ററിക് ഡിസീസസ്
നാഷണൽ ഇൻസ്റ്റിറ്റ്യൂട്ട് ഓഫ് കോളറ ആൻഡ് എന്ററിക് ഡിസീസസ് അല്ലെങ്കിൽ എൻഐസി‌ഇഡി (ഐസി‌എം‌ആർ-എൻഐസി‌ഇഡി എന്നും അറിയപ്പെടുന്നു) എന്നത് ഒരു ഇന്ത്യൻ മെഡിക്കൽ ഇൻസ്റ്റിറ്റ്യൂട്ടാണ്.
എൻറിക്ക് രോഗങ്ങൾ, എച്ച്ഐവി/എയ്ഡ്സ് എന്നിവ എങ്ങനെ പ്രതിരോധിക്കാം?
എങ്ങനെ ചികിത്സിക്കാം ?
എന്നിവയെപ്പറ്റി ഗവേഷണം നടത്തുകയും ബന്ധപ്പെട്ട തന്ത്രങ്ങൾ ആവിഷ്ക്കരിക്കുകയും ചെയ്യുക എന്നതാണ് ഇതിന്റെ ലക്ഷ്യം.
പശ്ചിമ ബംഗാളിലെ കൊൽക്കത്തയാണ് എൻഐസി‌ഇഡിയുടെ ആസ്ഥാനം.
ഇന്ത്യൻ കൗൺസിൽ ഓഫ് മെഡിക്കൽ റിസർച്ചിൽ അഫിലിയേറ്റ് ചെയ്തിരിക്കുന്ന ഈ സ്ഥാപനത്തിന് ഐസി‌എം‌ആർ തന്നെയാണ് ധനസഹായം നൽകുന്നത്.
ലോകാരോഗ്യ സംഘടന (ഡബ്ല്യുഎച്ച്ഒ) 1968 ൽ ഇൻസ്റ്റിറ്റ്യൂട്ടിന് "ഇന്റർനാഷണൽ റഫറൻസ് സെന്റർ ഫോർ വിബ്രിയോ ഫേജ് ടൈപ്പിംഗ്" എന്ന പദവി നൽകി.
1980 ൽ ഇൻസ്റ്റിറ്റ്യൂട്ടിന് "ഡബ്ല്യുഎച്ച്ഒ കോളാബറേറ്റീവ് സെന്റർ ഫോർ റിസർച്ച് ആന്റ് ട്രെയ്നിംഗ് ഓൺ ഡയറിയൽ ഡിസീസസ്" എന്ന അംഗീകാരം ലഭിച്ചു.
ബിയാങ്ക ബീറ്റ്സൺ Feast of the Bon-yi , large nuts by Bianca Beetson at the Brisbane Botanic Gardens , Mount Coot-tha Feast of the Bon-yi , spirit figures by Bianca Beetson at the Brisbane Botanic Gardens, Mount Coot-tha
ബിയാങ്ക ബീറ്റ്സൺ ആസ്ട്രേലിയൻ സമകാലീന കലാകാരിയാണ്.
ആസ്റ്റ്രെലിയയിലെ പടിഞ്ഞാറൻ ക്വീൻസ്ലാന്റിലെ റൊമയിലാണ് ജനിച്ചത്.
അസ്ട്രേലിയായിലെ ആദിവാസി ഗോത്രമായ കബി കബിയിൽപ്പെട്ടയാളായിരുന്നു.
ക്വീൻസ്ലാന്റ് യൂണിവേഴ്സിറ്റി ഓഫ് ടെക്നോളജിയിൽ നിന്നും കലയിലും വിഷ്വൽ ആർടിലും ബിരുദം നേടി.
ബ്രിസ്ബേനിൽ ആസ്ട്രേലിയായിലെ ഇന്നത്തെ ആദിവാസി കലാകാരിയായി പ്രവർത്തിക്കുന്നു.
പെയിന്റിങ്ങ്, ഫൊട്ടോഗ്രഫി, ഇൻസ്റ്റലേഷൻ, പുതുമാദ്ധ്യമം, സിറമിക്സ് എന്നിവയിൽ പ്രവർത്തിക്കുന്നു.
ശാരീരിക വർണ്ണചിത്രരചനയിലും അവർ തത്പരയാണ്.
അവരുടെ Feast of the Bon-yi , The cluster of large nuts and spirit എന്നിവ അവരുടെ  പ്രശസ്ത രചനകൾ ആകുന്നു.
അവലംബം Bianca Beetson, Visual Artist on www.triballink.com.au Bianca Beetson, Brisbane, Australia on www.saatchiart.com Plaque in Brisbane Botanic Gardens
ബിയാട്രിസ് ഇ.
അമെൻഡോള ഇംഗ്ലീഷ് വിലാസം https://ml.wikipedia.org/wiki/Beatriz_Amendola
ഒരു ഉറുഗ്വേ - അമേരിക്കൻ റേഡിയേഷൻ ഓങ്കോളജിസ്റ്റാണ് ബിയാട്രിസ് ഇ.
അമെൻഡോള, MD FACR ഫാസ്‌ട്രോ FACR,.
അവർ ഇപ്പോൾ മിയാമിയിലെ ഇന്നൊവേറ്റീവ് കാൻസർ ഇൻസ്റ്റിറ്റ്യൂട്ടിന്റെ മേധാവിയാണ്.
അമെൻഡോള മോണ്ടെവീഡിയോയിൽ ജനിച്ചു വളർന്നു.
അവരുടെ കുടുംബം അവൾ സംഗീതരംഗത്ത് തുടരാൻ ആഗ്രഹിച്ചതിനാൽ രഹസ്യമായി മെഡിക്കൽ സ്കൂൾ പ്രവേശനത്തിന് അപേക്ഷിച്ചു.
യൂണിവേഴ്സിറ്റി ഓഫ് റിപ്പബ്ലിക്കിൽ നിന്ന് (ഉറുഗ്വേ) അവർ എം.ഡി നേടി.
അവർ വിർജീനിയയിലെ മെഡിക്കൽ കോളേജിൽ റെസിഡൻസി പൂർത്തിയാക്കി.
1980-ൽ അമേരിക്കൻ ബോർഡ് ഓഫ് റേഡിയോളജിയുടെ ബോർഡ് സർട്ടിഫൈഡ് ആയി.
മെഡിക്കൽ ഇമേജിംഗ് ഡയറക്ടറായി സേവനമനുഷ്ഠിക്കുന്ന സഹ ഓങ്കോളജിസ്റ്റ് മാർക്കോ അമെൻഡോളയെ അമെൻഡോള വിവാഹം കഴിച്ചു അവലംബം
ബിയാട്രിസ് എച്ച്. ഹാൻ
ബിയാട്രിസ് എച്ച്. ഹാൻ (ജനനം: ഫെബ്രുവരി 13, 1955, മ്യൂണിച്ച്, ജർമ്മനി) ഒരു അമേരിക്കൻ വൈറോളജിസ്റ്റും ബയോമെഡിക്കൽ ഗവേഷകയുമാണ്.
പെൻ‌സിൽ‌വാനിയ സർവകലാശാലയിലെ പെരെൽ‌മാൻ സ്കൂൾ ഓഫ് മെഡിസിനിൽ വൈദ്യശാസ്ത്ര, സൂക്ഷ്‌മാണുശാസ്‌ത്ര പ്രൊഫസറാണ് ബിയാട്രിസ്.
2002 നവംബറിൽ ഡിസ്കവർ മാഗസിൻ അക്കാലത്തെ ഏറ്റവും പ്രധാനപ്പെട്ട 50 വനിതാ ശാസ്ത്രജ്ഞരിൽ ഒരാളായി ഹാനെ പട്ടികപ്പെടുത്തി.
1955 ഫെബ്രുവരി 13 ന്‌ ജർമ്മനിയിലെ മ്യൂണിക്കിലാണ് ബിയാട്രിസ് ഹാൻ ജനിച്ചത്.
ഒരു പ്രാഥമിക പരിചരണ വൈദ്യനായിരുന്ന പിതാവ് അവരിൽ വളരെയധികം സ്വാധീനം ചെലുത്തുകയും ചെറുപ്പത്തിൽത്തന്നെ വൈദ്യശാസ്ത്രത്തോട് അഭിനിവേശം ആരംഭിക്കുകയും ചെയ്തു.
ബവേറിയയിലെ ഗ്രാമീണ മേഖലയിൽ വൈദ്യശാസ്ത്രം അഭ്യസിക്കുനാ ആരംഭിച്ച അവളുടെ പിതാവ്, അവിടെ രോഗനിർണയത്തിനായി എക്സ്-റേ മെഷീൻ ഉപയോഗിച്ച പ്രദേശത്തെ ആദ്യത്തെ വൈദ്യരിൽ ഒരാളായിരുന്നു.
ചില മെഡിക്കൽ ഉപകരണങ്ങൾ ഉപയോഗിക്കാൻ പിതാവ് അവളെ അനുവദിക്കുകയും മൈക്രോസ്കോപ്പിന് കീഴിലുള്ള യൂറിൻ സ്ലൈഡുകൾ വിശകലം ചെയ്യാന് ആരംഭിച്ച അവർ രക്തത്തെക്കുറിച്ചുള്ള പഠനത്തിൽ ആകൃഷ്ടനായി.
ഔദ്യോഗിക ജീവിതത്തോടുള്ള പിതാവിന്റെ അഭിനിവേശവും അർപ്പണബോധവും ബിയാട്രീസിനെ വളരെയധികം പ്രചോദിപ്പിക്കുകയും വിദ്യാഭ്യാസം കാലത്തിന്റെ ആരംഭത്തിൽത്തന്നെ ഒരു വൈദ്യനാകാനുള്ള ആഗ്രഹം അവളിൽ രൂഢമൂലമാകുകയും ചെയ്തു.
ജർമ്മനിയിലെ മ്യൂണിക്കിലുള്ള മ്യൂണിക്ക് ടെക്നിക്കൽ സർവ്വകലാശാലയിലെ മെഡിക്കൽ സ്കൂളിൽ ചേരുന്നതിനായി ഹാൻ ഭവനം വിട്ടിറങ്ങുകയും 1981 ൽ  അവിടെനിന്ന് എംഡി ബിരുദം നേടുകയും ചെയ്തു.
1981 മുതൽ 1982 വരെ മ്യൂണിക്കിലെ ലുഡ്വിഗ് മാക്സിമിലിയൻ യൂണിവേഴ്സിറ്റിയിൽ ഇന്റേൺ ആയി ജോലി ചെയ്തു.
1982 ൽ മ്യൂണിക് ടെക്നിക്കൽ സർവ്വകലാശാലയിൽ നിന്ന് മെഡിസിനിൽ ഡോക്ടറേറ്റ് നേടി.
അവളുടെ ഡോക്ടറൽ പ്രബന്ധത്തെ കുട്ടിക്കാലത്തെ കന്നുകാലി‍ വളർത്തൽ സ്വാധീനിച്ചിരുന്നു.
കുട്ടിക്കാലത്ത് പശുക്കളെ വളർത്തുന്നതും പാൽ കറക്കുന്നതും ഹാൻ ഓർമ്മിച്ചു.
ഗ്രാമീണ ബവേറിയയിലെ ജീവിതത്തിൽ കന്നുകാലികൾ എത്രത്തോളം അവിഭാജ്യ ഘടമാണെന്ന് ചിന്തിച്ച ഹാൻ, ബോവിൻ വൈറസ് ബാധിച്ച കന്നുകാലികളുമായുള്ള അടുത്ത ബന്ധം മനുഷ്യർക്ക് ഹാനികരമാകുമോ എന്ന് ചിന്തിച്ചു.
കന്നുകാലികളിലെ വളരെ ഗുരുതരമായ രോഗമായ ബോവിൻ രക്താർബുദ വൈറസിൽ പ്രത്യേകമായി ശ്രദ്ധ കേന്ദ്രീകരിച്ചിരിക്കുന്ന അവളുടെ പ്രബന്ധം ഇത് ഹ്യൂമൻ ട്യൂമർ വൈറസ്  HTLV-1 നോട് ബന്ധപ്പെട്ടിരിക്കുന്നുവെന്ന് മനസിലാക്കി.
ജന്തുജന്യ രോഗങ്ങളെക്കുറിച്ചുള്ള ഗവേഷണത്തിൽ മൃഗ-മനുഷ്യ സമ്പർക്കമെന്ന ഘടകത്തെ മുൻനിറുത്തിയുള്ളപൊതുജനാരോഗ്യത്തിലെ തന്റെ ഗവേഷണവും താൽപ്പര്യവും ഹാൻ തുടർന്നു.
ബിരുദാനന്തരം, മേരിലാൻഡിലെ ബെതസ്ഡയിലുള്ള റോബർട്ട് ഗാലോയുടെ നാഷണൽ കാൻസർ ഇൻസ്റ്റിറ്റ്യൂട്ടിൽ ജർമ്മൻ സയൻസ് ഫൌണ്ടേഷന്റെ ഫെലോഷിപ്പിലൂടെയാണ് ഹാൻ തന്റെ കരിയർ ആരംഭിച്ചത്.
ഗവേഷണത്തിനും അമേരിക്കയിൽ ധനസഹായത്തോടെ മികച്ച അവസരങ്ങളും ലഭിക്കുമെന്ന് വിശ്വസിച്ചതിനാലാണ് അവർ ജർമ്മനി വിടാൻ തീരുമാനിച്ചത്.
1985 ൽ ബർമിംഗ്ഹാമിലെ അലബാമ സർവകലാശാലയിലെ ഫാക്കൽറ്റിയിൽ (യുഎബി) ചേർന്ന ഹാൻ അവിടെ  സ്വന്തമായി ഒരു ലബോറട്ടറി സ്ഥാപിച്ചു.
2003 മുതൽ 2011 വരെ യു‌എബിയിലെ സെന്റർ ഫോർ എയ്ഡ്‌സ് റിസർച്ചിന്റെ സഹ-ഡയറക്ടറായിരുന്നു.
2011 ൽ ഹാൻ തന്റെ ഭർത്താവും ഗവേഷണ പങ്കാളിയുമായ ജോർജ്ജ് ഷായോടൊപ്പം പെൻസിൽവാനിയ സർവകലാശാലയിലെ പെരെൽമാൻ സ്‌കൂൾ ഓഫ് മെഡിസിൻ ഫാക്കൽറ്റിയിൽ ചേർന്നു.
ഹാനും ഷായും മൾട്ടി-ഇൻസ്റ്റിറ്റ്യൂഷണൽ കൺസോർഷ്യമായ CHAVI യുമായി സഹകരിച്ച് പ്രവർത്തിക്കുന്നു.
CHAVI യിലെ വൈറൽ ബയോളജി ടീമിലെ പ്രധാന ഗവേഷകയാണ് ഹാൻ.
സർവ്വകലാശാലകളിലെ ഗവേഷകയെന്ന നിലയിന്ന പ്രവർത്തനങ്ങളോടൊപ്പം ഹാൻ അമേരിക്കൻ അക്കാദമി ഓഫ് ആർട്സ് ആൻഡ് സയൻസസ്, അമേരിക്കൻ അക്കാദമി ഓഫ് മൈക്രോബയോളജി, നാഷണൽ അക്കാദമി ഓഫ് മെഡിസിൻ, നാഷണൽ അക്കാദമി ഓഫ് സയൻസസ് എന്നിവയിലും അംഗമാണ്.
ബിൽ ആന്റ് മെലിൻഡ ഗേറ്റ്സ് ഫൌണ്ടേഷന്റെ എച്ച്ഐവി / എയ്ഡ്സ് പ്രോഗ്രാമിന്റെ ഉപദേശക സമിതിയിലും അംഗമായ അവർ നിരവധി നാഷൺ ഇൻസ്റ്റിറ്റ്യൂട്ട്സ് ഓഫ് ഹെൽത്ത് കൗൺസൽ ഗ്രൂപ്പുകളിലും സേവനമനുഷ്ഠിച്ചിട്ടുണ്ട്.
ബിയാട്രിക്സ് ക്യാമ്പ്‌ബെൽ ഇംഗ്ലീഷ് വിലാസം https://ml.wikipedia.org/wiki/Beatrix_Campbell
ഒരു ഇംഗ്ലീഷ് എഴുത്തുകാരിയും ആക്ടിവിസ്റ്റുമാണ് മേരി ലോറിമർ ബിയാട്രിക്സ് കാമ്പ്‌ബെൽ , ഒബിഇ (മുമ്പ്, ബാർനെസ്; ജനനം: ഫെബ്രുവരി 3, 1947 ) 1970 കളുടെ തുടക്കം മുതൽ നിരവധി പ്രസിദ്ധീകരണങ്ങൾക്കായി അവർ രചനകൾ നിർവ്വഹിച്ചിട്ടുണ്ട്.
വിഗൻ പിയർ റിവിസിറ്റെഡ്(1984), ഗോലിയാത്ത്: ബ്രിട്ടൻസ് ഡാഞ്ചറസ് പ്ലേസെസ് (1993) ഡയാന, പ്രിൻസ് ഓഫ് വെയിൽസ്: ഹൗ സെക്ഷ്വൽ പൊളിറ്റിക്സ് ഷുക്ക് ദി മൊണാർക്കി (1998) എന്നിവ അവരുടെ പ്രധാന പുസ്തകങ്ങളിൽ ഉൾപ്പെടുന്നു.
കുട്ടികളെ ദുരുപയോഗം ചെയ്യുന്നതിനെക്കുറിച്ചുള്ള ഡോക്യുമെന്ററിയായ ലിസൺ ടു ദി ചിൽഡ്രൻ (1990) ഉൾപ്പെടെയുള്ള ഏതാനും ചിത്രങ്ങളും അവർ നിർമ്മിച്ചിട്ടുണ്ട്.
ഇംഗ്ലണ്ടിലെ കംബർ‌ലാൻ‌ഡിലെ കാർ‌ലിസിലിലാണ് ബിയാട്രിക്സ് ക്യാമ്പ്‌ബെൽ ജനിച്ചത്.
2008 മുതൽ റിച്ചാർഡ് റോസ് സെൻട്രൽ അക്കാദമിയിൽ ഹാരബി സെക്കൻഡറി മോഡേൺ സ്കൂളിലും കാർലൈലിലും കൗണ്ടി ഹൈ സ്കൂൾ ഫോർ ഗേൾസിലും (വ്യാകരണ സ്കൂൾ) വിദ്യാഭ്യാസം നേടി.
അവരുടെ മാതാപിതാക്കളായ ജിം, കാതറിൻ ബാർൺസ് എന്നിവർ കമ്മ്യൂണിസ്റ്റ് പാർട്ടി അംഗങ്ങളായിരുന്നു.
അവർക്ക് രണ്ട് ഇളയ സഹോദരങ്ങൾ ഉണ്ടായിരുന്നു.
1960-കളുടെ തുടക്കത്തിൽ സ്‌കോട്ട്‌ലൻഡിലെ റാഡിക്കൽ രാഷ്ട്രീയത്തിന്റെയും സംഗീതത്തിന്റെയും നവോത്ഥാനത്തിന്റെ ഭാഗമായിരുന്ന മുൻ ഗ്ലാസ്‌ഗോ ഷിപ്പ്‌യാർഡ് ഫിറ്ററും ഫിഡിൽ വാദകനുമായ ബോബി കാംബെല്ലുമായുള്ള വിവാഹത്തിലാണ് ബിയാട്രിക്‌സ് ബാൺസ് ബിയാട്രിക്‌സ് കാംബെൽ എന്ന പേര് സ്വീകരിച്ചത്.
1966 അവസാനത്തോടെ ലണ്ടനിൽ കണ്ടുമുട്ടിയ അവർ ടവർ ഹാംലെറ്റ്സിലെ ഒരു കമ്യൂണിൽ താമസിച്ചു.
അവർ 1978-ൽ വിവാഹമോചനം നേടിയെങ്കിലും 1998-ൽ മരിക്കുന്നതുവരെ അടുത്ത സുഹൃത്തുക്കളായി തുടർന്നു.
പത്രപ്രവർത്തനത്തിൽ ജോലി ലഭിക്കാൻ ബോബി ബിയാട്രിക്‌സിനെ പ്രോത്സാഹിപ്പിച്ചു.
അവർ കമ്മ്യൂണിസ്റ്റ് ദിനപത്രമായ ദി മോണിംഗ് സ്റ്റാറിൽ ബോക്‌സിംഗ് ലേഖകനായിരുന്ന അവനോടൊപ്പം ചേർന്നു.
സബ് എഡിറ്ററും പിന്നീട് റിപ്പോർട്ടറുമായി.
1970-ൽ അവർ സ്ത്രീ വിമോചന പ്രസ്ഥാനത്തോട് അഗാധമായ പ്രതിബദ്ധത പുലർത്തി, അന്നുമുതൽ സ്ത്രീകളുടെയും സ്ത്രീകളുടെയും വിഷയങ്ങളിൽ ശ്രദ്ധ കേന്ദ്രീകരിച്ചു.
23 വയസ്സുള്ള ഒരു ലെസ്ബിയൻ ആയി പുറത്തിറങ്ങി.
കാംബെൽ പിന്നീട് ഒരു സ്ത്രീയെ വിവാഹം കഴിച്ചു.